stanford-oval/wikipedia huggingface dataset:
Jock
מאפיינים סטריאוטיפיים

דמות ה-Jock מתוארת פעמים רבות כך:
אגרסיבי, יהיר
גבוה, שרירי ובעל מבנה גוף אתלטי
פופולרי בקרב בנות
מפגין בריונות כלפי אחרים הלוקים במחסור של יכולות ספורטיביות
בנוסף, בתרבות הפופולרית דמות זו מוצגת לעיתים קרובות כמי שמוסד החינוך בו היא לומדת מפגין כלפיה סלחנות גם אם היא מתנהגת בצורה לא נאותה, או לא משיגה ציונים הולמים, זאת במטרה לשמור בבתי הספר ובאוניברסיטאות ספורטאים מצטיינים, ואף לנסות להתחנף אליהם.
ייצוגים בתרבות

דמות ה-Jock מוצגת לרוב בסרטים וסדרות נעורים. דמויות אלה משמשות לפעמים כדמויות הראשיות ולפעמים כאנטיגוניסטיות.
דוגמאות לדמויות כאלו:
דיוק אורסינו (צ'נינג טייטום) בסרט יש לה ביצים
ג'קסון ויטמור (קולטון היינס) בסדרה זאב צעיר
ג'ון טאקר (ג'סי מטקאלף בסרט ג'ון טאקר מה זה גמור
ניית'ן סקוט (ג'יימס לאפרטי) בסדרה מגרש ביתי
אנדרו קלארק (אמיליו אסטבז) בסרט מועדון ארוחת הבוקר
ווס רוש (רובי אמל) בסרט מתוייגת
ראיין שיי (פארקר יאנג) בסדרה פרברי הגיהנום
2009 ברוסיה

| 0 | 1 | 2 | 3 |
| --- | --- | --- | --- |
| «««  2008   2007  2006 |  דגל רוסיה | 2009  ברוסיה |  »»»  2010   2011   2012 |
כל ערכי השנים ברוסיה • אירועים בולטים בעולם ב-2009 פורטל רוסיה • לוח שנה של שנת 2009
2009 ברוסיה הייתה השנה ה-18 להקמת המדינה לאחר פירוק ברית המועצות.
הנהגה

נשיא רוסיה - דמיטרי מדבדב
ראש הממשלה - ולדימיר פוטין
אירועים בולטים

פרק זה לוקה בחסר. אנא תרמו לוויקיפדיה ו.
1 בינואר - נכנס לתוקפו חוק שנוי במחלוקת אשר לפיו נאשמים ב"פשעים נגד המדינה" (כגון מקרים של בגידה, טרור, מרד מזוין וחבלה) יעמדו מעתה בפני שלושה שופטים שיחרצו את דינם במקום בפני חבר מושבעים.
31 בינואר - שבעה בני אדם נהרגו בשריפה שאירעה בבית אבות ברפובליקת קומי שבפדרציה הרוסית.
1 בפברואר - קיריל הראשון של מוסקבה הופך לפטריארך של הכנסייה האורתודוקסית הרוסית בטקס שנערך בקתדרלת ישו המושיע במוסקבה
10 בפברואר - התנגשות הלוויינים אירידיום 33 וקוסמוס 2251: הלוויין הרוסי Kosmos 2251 והלוויין האמריקני Iridium 33 מתנגשים זה בזה בגובה 776 ק"מ מעל לסיביר. זו הייתה הפעם הראשונה בה שני לוויינים התנגשו זה בזה בחלל.
18 בפברואר - משמר הגבול של רוסיה מטביע ספינת סוחר מהונג קונג. באירוע נהרגים שמונה בני אדם.
26 במרץ - המתמטיקאי הרוסי-צרפתי מיכאיל גרומוב את פרס אבל לשנת 2009.
29 באפריל - נאט"ו מגרש שני דיפלומטים רוסים ממטה נאט"ו שבבריסל בשל שערוריית ריגול באסטוניה.
16 במאי - אירוויזיון 2009 נערך במוסקבה
22 ביוני – ניסיון התנקשות בנזראן, אינגושטיה, בנשיא אינגושטיה, יונוס-בק יבקורוב, תוך הפעלת מטען חבלה. הנשיא ושניים מאנשיו אושפזו. נעצרו ארבעה חשודים. ב-3 ביולי לממלא מקום הנשיא מונה ראש ממשלת אינגושטיה, ראשיד גייסאנוב. ב-13 באוגוסט 2009 חזר יונוס בק יבקורוב לתפקיד הנשיא. את הפיגוע ביצע המוג'הדין הקווקזי ואורגן על ידי סעיד בוריאטסקי.
11 באוגוסט - 11 בני אדם, בהם ארבעה שוטרים, נהרגו במספר פיגועים שביצעו כוחות גרילה ברפובליקה הרוסית דאגסטן.
16 באוגוסט - שני מטוסי קרב רוסיים מדגם סוחוי Su-27 מתנגשים זה בזה במהלך טיסת אימונים בדרום מזרח מוסקבה. בתאונה נהרג מפקד הצוות האווירובטי "האבירים הרוסיים" של חיל האוויר הרוסי.
16 באוגוסט - מחבל מתאבד פוצץ משאית תופת בתחנת המשטרה של העיר נאזרן שבהרפובליקה האינגושטית של הפדרציה הרוסית. באירוע נהרגו לפחות 20 בני אדם ונפצעו כ-60.
16 באוגוסט - תאונה בתחנת כוח הידרואלקטרית על שפת נהר היניסיי גורמת למותם של שבעה בני אדם.
17 באוגוסט – פיצוץ בנזראן (דאגסטן), 25 נהרגו ו-136 נפצעו
27 באוגוסט - רוסיה פורסת מערכת חדישה של טילי קרקע-אוויר מדגם S-400 בסמוך לגבול עם קוריאה הצפונית.
12 בספטמבר - לפחות 7 בני אדם נרצחים בשתי פיגועי התאבדות נפרדים בצפון הקווקז.
13 בספטמבר - רוסיה מצהירה כי היא תסייע לוונצואלה לקדם תוכנית אנרגיה גרעינית.
11 באוקטובר - בחירות לראשות ערים ולמועצות המקומיות מתקיימות במוסקבה וב-75 מחוזות אחרים ברחבי רוסיה.
12 באוקטובר - מפלגת רוסיה המאוחדת זוכה ב-80% מהקולות בבחירות המקומיות.
1 בנובמבר - 11 בני אדם נהרגים לאחר שמטוס מטען של הצבא הרוסי מתרסק ברפובליקת סאחה-יקוטיה.
3 בנובמבר - סוכן הק.ג.ב לשעבר ואיש העסקים הרוסי-ישראלי שבתאי פון קלמנוביץ', נורה למוות במוסקבה.
6 בנובמבר - 11 בני אדם נהרגים לאחר שמטוס של הצבא הרוסי מתרסק באוקיינוס השקט
17 בנובמבר - הרומן "לאורה - המקור" מאת הסופר הרוסי ולדימיר נבוקוב מפורסם 32 שנה אחרי מותו של נבוקוב, זאת על אף רצונו של נבוקוב כי הספר יושמד.
27 בנובמבר - פיגוע טרור ברכבת נוסעים שנסעה ממוסקבה לסנט פטרסבורג גורם למותם של 26 בני אדם ולפציעתם של יותר מ-100.
4 בדצמבר - פיצוץ במועדון לילה בעיר פרם גורם למותם של 156 בני אדם ולפציעתם של קרוב למאה אנשים נוספים.
נפטרו

20 במאי - אולג ינקובסקי, שחקן רוסי (נולד ב-1944)
6 ביולי - וסילי אקסיונוב, סופר רוסי (נולד ב-1932)
27 באוגוסט - סרגיי מיכאלקוב, סופר רוסי (נולד ב-1913)
8 בנובמבר - ויטלי גינזבורג, פיזיקאי ואסטרופיזיקאי רוסי ממוצא יהודי, חתן פרס נובל לפיזיקה לשנת 2003 (נולד ב-1916)
21 בנובמבר - קונסטנטין פאוקטיסטוב, קוסמונאוט סובייטי (נולד ב-1926)
4 בדצמבר - ויאצ'סלב טיכונוב, שחקן רוסי (נולד ב-1928)
16 בדצמבר - יגור גאידר, ראש ממשלת רוסיה הראשון (נולד ב-1956)
Ballance

| --- | --- |

עטיפת המשחק
 כללי
 תאריך הוצאה:  2 באפריל 2004
 סוגה:  משחק חשיבה ממוחשב
 פיתוח:  Cyparade
 הוצאה לאור:  אטארי 
 ארץ מקור:  גרמניה 
 שפות:  שפות מרובות, צרפתית, איטלקית, גרמנית, אנגלית, ספרדית 
 הפצה:  אטארי
 עיצוב:  Klaus Riech
 דרישות תוכנה
 מנוע משחק:  Virtools 
 מצבי משחק:  שחקן יחיד
 דירוג:  ESRB: Everyone PEGI: 3+
 פלטפורמות:  Windows
 מדיה:  CD-ROM
 דרישות מערכת
 מעבד:  פנטיום 2 ומעלה במהירות של 350MHz לפחות
 זיכרון:  64MB
 כרטיס מסך:  8MB עם תמיכה ל DirectX 8.1
 מקום פנוי:  150MB
 בקרים:  מקלדת
 
Ballance (בתרגום חופשי לעברית: איזון) הוא משחק חשיבה/פאזל שיצא לשווקים ב 2 באפריל 2004. השחקן הוא כדור שניתן לשליטה. המטרה היא להגיע לנקודת הסיום שנמצאת בכל שלב מבלי לאבד את כל החיים (על ידי נפילה מהמסלול).
משחקיות

במשחק, השחקן יכול לשנות את החומר שממנו בנוי הכדור בעזרת כלים מיוחדים הנמצאים בשלב. הכדור יכול להיות מנייר (כדור נייר), מעץ או מאבן. בתחילת כל שלב השחקן מתחיל עם כדור עץ ועם 1000 נקודות. כל הזמן יורדות הנקודות אך ירדתם ל 0 לא פוסלת את השחקן אך הניקוד שלו יורד. ישנם 12 שלבים במשחק.
במשחק ישנם שני בונוסים והם:
בונוס נקודות - מביא כמה מאות נקודות. מופיע בצורה של אטום - כדור קטן באמצע ("הגרעין") וכדורים קטנטנים הסובבים אותו ("האלקטרונים").
בונוס חיים - מביא תוספת של חיים. מופיע בצורה של כדור קטן באמצע ומעטפת דמוי בועה מסביבו.
בכל השלבים מפוזרים נקודות צ'ק פוינט השומרים את מיקום הכדור אחרי פסילה (וכך בעצם לא צריך לעשות את כל השלב מחדש).
ככל שמתקדמים בשלבים המשחק נעשה קשה ותר ודורש מחשבה.
משחקיות > שלבים מיוחדים

במשחק קיימים שני שלבים מיוחדים והם:
משחקיות > שלבים מיוחדים > שלב 9

שלב זה מיוחד בהתחלה הלא רגילה שלו שמחייבת זריזות ידיים כדי לעבור את ההתחלה.
משחקיות > שלבים מיוחדים > שלב 12

שלב זה נחשב לשלב הכי קשה במשחק. המאפיין המייחד אותו הוא שצריך ממש לשמור על איזון, כיוון שרוב השלב מורכב ממוט מתכת אחד ושני מוטות עזר שמייצבים אותו באופן מושלם.
Jocelyn Flores

Jocelyn Flores הוא שיר שנכתב ובוצע על ידי הראפר והזמר האמריקאי XXXTentacion. זהו הסינגל השני מתוך אלבום הבכורה שלו, 17. השיר הוא מחווה לחברתו המנוחה של XXXTentacion ג'וסלין פלורס. הוא נשלח לרדיו הקצבי ב-31 באוקטובר 2017, כסינגל השני מתוך האלבום.
רקע

השיר מוקדש לג'וסלין אמפארו פלורס, בת 16 ילידת הברונקס שעברה מאוחר יותר לקליבלנד. היא טסה לפלורידה כדי לפגוש את XXXTentacion ומאוחר יותר התאבדה במהלך החופשה ב-13 במאי 2017. חייה ומותה של פלורס היו נתונים לשמועות ומידע שגוי, שזכו להתייחסות במאמר מספטמבר 2018 ב-The Daily Beast.
XXXTentacion התאהב בפלורס לאחר שראה את התמונות שלה בטוויטר ותקשר איתה לראשונה ב-1 במאי 2017. הוא הזמין אותה לפלורידה ושכר אותה כדוגמנית לליין הבגדים Revenge ודיווחים מוקדמים ציינו בטעות כי היא כבר הייתה דוגמנית והגיעה לפלורידה אך ורק לצורך עבודה, אך היא לא עבדה בדוגמנות בעבר. בחורה אחרת התארחה גם היא אצל הראפר, ובזמן שהוא יצא להשתתף בנשף של בן דודו, פשטו על תיק שהכיל 7,000 דולר במזומן; כל בחורה האשימה את השנייה. בחשש שהמתח בין שתי האורחות יסתיים באלימות, XXXTentacion גירש את שתי הבנות מביתו וביטל את ההצעה לפלורס לדגמן עבורו; היא נכנסה למלון המפטון בקוקונאט קריק מעט לפני חצות ונמצאה ללא רוח חיים בבוקר.
XXXTentacion הקדיש לפלורס גם את השיר "Revenge" זמן קצר לאחר מותה.
הרכב

השיר בנוי על דגימה של שירו של המפיק פוטסו "I'm Closing My Eyes", המכיל קולות של שילו דיינסטי.
הצלחה מסחרית

השיר נכנס למקום ה-31 במצעד הבילבורד הוט 100 והגיע בשיאו למקום ה-19 לאחר מותו של הראפר. הוא נכנס למקום ה-56 במצעד הסינגלים הבריטי, ומכר 5,998 עותקים כולל מכירות והשמעות בסטרימינג. השיר נכנס גם למקום ה-14 במצעד ה-R&B הבריטי, ולמקום שני במצעד השירים העצמאיים הבריטי. השיר צבר למעלה מ-1.7 מיליארד השמעות בספוטיפיי והוא אחד מהשירים המושמעים ביותר בספוטיפיי.
מיקומי שיא

|   ‏‏‏  מצעדים ודירוגים (2017–18)> מדינה |   ‏‏‏  מצעדים ודירוגים (2017–18)> מצעד |   ‏‏‏  מצעדים ודירוגים (2017–18)> מיקום שיא |   ‏‏‏  מצעדים ודירוגים (2017–18)>  |
| --- | --- | --- | --- |
|  אוסטריה | Ö3 אוסטריה טופ 40‏ | 24 |  |
|  אוסטרליה | מצעד הסינגלים האוסטרלי | 8 |  |
|  איטליה | מצעד הסינגלים האיטלקי | 30 |  |
|  אירלנד | מצעד הסינגלים האירי | 22 |  |
|  ארצות הברית | בילבורד הוט 100 | 19 |  |
|  ארצות הברית | מצעד שירי ה-R&B/היפ-הופ | 13 |  |
|  דנמרק | היטליסטן | 14 |  |
|  הולנד | מצעד 40 הסינגלים ההולנדיים | 17 |  |
|  הממלכה המאוחדת | מצעד הסינגלים הבריטי | 39 |  |
|  הממלכה המאוחדת | מצעד שירי האינדי | 2 |  |
|  הממלכה המאוחדת | מצעד שירי ההיפ-הופ/R&B | 14 |  |
|  ולוניה | אולטראטופ 40 | 17 |  |
|  נורווגיה | VG-lista | 10 |  |
|  ניו זילנד | המצעד הניו זילנדי הרשמי | 4 |  |
|  סלובקיה | ČNS IFPI | 11 |  |
|  ספרד | PROMUSICAE | 51 |  |
|  סקוטלנד | מצעד הסינגלים הסקוטי | 60 |  |
|  פינלנד | המצעדים הפיניים הרשמיים | 15 |  |
|  פלנדריה | אולטראטופ 50 | 10 |  |
|  צ'כיה | ČNS IFPI | 9 |  |
|  צרפת | SNEP | 38 |  |
|  קנדה | קנדה הוט 100 | 14 |  |
|  שוודיה | סוורייטופליסטן | 7 |  |
|  שווייץ | המצעד השווייצרי | 21 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B/היפ-הופ | 75 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  דנמרק | היטליסטן | 74 |  |
|  ניו זילנד | המצעד הניו זילנדי הרשמי | 43 |  |
|  צרפת | SNEP | 198 |  |
|  שוודיה | סוורייטופליסטן | 61 |  |
נתוני מכירות

| מקום | תארים | מכירות |
| --- | --- | --- |
| דנמרק (IFPI Danmark) | פלטינה ×2 | 180,000 |
| צרפת (SNEP) | יהלום | 333,333 |
| איטליה (FIMI) | פלטינה ×2 | 140,000 |
| ניו זילנד (RMNZ) | פלטינה | 30,000 |
| הממלכה המאוחדת (BPI) | פלטינה ×2 | 1,200,000 |
| ארצות הברית (RIAA) | פלטינה ×8 | 8,000,000 |
| יון (IFPI Greece) | פלטינה | 2,000,000 |
הערות שוליים

1 2  Hitt, Tarpley (8 בספטמבר 2018). "The Inside Story of Jocelyn Flores, the Tragic Teen Who Inspired XXXTentacion's Hit". The Daily Beast. נבדק ב-8 באוקטובר 2018. {{cite news}}:  (עזרה)
↑  "XXXTENTACION - Jocelyn Flores". HotNewHipHop. 25 באוגוסט 2017. נבדק ב-1 בספטמבר 2017. {{cite web}}:  (עזרה)
↑  "XXXTENTACION's 'Jocelyn Flores' sample of Potsu's 'I'm Closing My Eyes'". WhoSampled. נבדק ב-1 בספטמבר 2017. {{cite web}}:  (עזרה)
↑  "Official Charts Analysis: Queens Of The Stone Age debut at No.1 on albums chart". Music Week. 1 בספטמבר 2017. אורכב מ-המקור ב-1 בספטמבר 2017. נבדק ב-1 בספטמבר 2017. {{cite web}}:  (עזרה)
↑  Jocelyn Flores, 2017-08-25, נבדק ב-2022-10-17
| --- | --- |
בקרת זהויות :  MusicBrainz work: a820e84c-45fe-4ead-b0c1-dc8debed0634
Call Out My Name

Call Out My Name הוא סינגל של הזמר הקנדי דה ויקנד, מתוך המיני-אלבום הראשון שלו, My Dear Melancholy. השיר יצא לאור ב-10 באפריל 2018, על ידי חברות התקליטים XO וריפבליק רקורדס, כסינגל המוביל מתוך המיני-אלבום. השיר נכתב על ידי דה ויקנד עצמו, יחד עם מפיק השיר פרנק דוקס וניקולס ג'אר, שקיבל קרדיט כתיבה על דגימת שירו, "Killing Time", משנת 2016.
הרכב

השיר מבוצע בסולם של D♯ מינור בקצב של 45 פעימות לדקה במטר כפול של 6/8. האקורדים מתחלפים בין G♯m ו-D♯m. הקולות של דה ויקנד משתרעים על פני שתי אוקטבות, בין D3 ל-D5.
הצלחה מסחרית

השיר הוא השיר בעל הפתיחה הגדולה ביותר של השמעות בספוטיפיי ביום הראשון לצאתו לשנת 2018. באפל מיוזיק, הושמע השיר כ-6 מיליון פעמים ביום הראשון לצאתו, והיה גם שם לשיר בעל הפתיחה הגדולה ביותר של השמעות ביום הראשון לצאתו באותה השנה. במצעד הבילבורד הוט 100, הגיע השיר היישר אל המקום הרביעי, והפך לשיר השמיני של דה ויקנד שהגיע לעשירייה הפותחת במצעד. נכון למרץ 2020, השיר מכר כ-3,000,000 עותקים בארצות הברית.
וידאו קליפים

וידאו קליפ מילים לשיר פורסם ב-2 באפריל, ובו מוצג דה ויקנד במסכי טלוויזיה שונים. ב-30 במרץ 2018, העלה דה ויקנד קליפ אנכי לשיר בספוטיפיי. הקליפ הרשמי של השיר פורסם ב-12 באפריל 2018 ובוים על ידי גרנט זינגר.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  אוסטריה | Ö3 אוסטריה טופ 40‏ | 11 |  |
|  אוסטרליה | מצעד הסינגלים האוסטרלי | 3 |  |
|  איטליה | מצעד הסינגלים האיטלקי | 40 |  |
|  אירלנד | מצעד הסינגלים האירי | 5 |  |
|  ארגנטינה | ארגנטינה הוט 100 | 17 |  |
|  ארצות הברית | בילבורד הוט 100 | 4 |  |
|  ארצות הברית | מצעד שירי ה-R&B\היפ הופ | 3 |  |
|  ארצות הברית | מצעד השירים הקצביים | 14 |  |
|  גרמניה | GfK – טופ 100 | 7 |  |
|  דנמרק | היטליסטן | 3 |  |
|  הולנד | מצעד 40 הסינגלים ההולנדיים | 30 |  |
|  הונגריה | Rádiós Top 40 | 15 |  |
|  הממלכה המאוחדת | מצעד הסינגלים הבריטי | 7 |  |
|  הממלכה המאוחדת | מצעד שירי ה-R&B | 3 |  |
|  ולוניה | אולטראטופ 40 | 23 |  |
|  יוון | IFPI Greece | 1 |  |
|  לבנון | מצעד 20 העליונים הרשמי של לבנון | 6 |  |
|  מלזיה | RIM | 1 |  |
|  מקסיקו | טופ 100 – מקסיקו | 21 |  |
|  נורווגיה | VG-lista | 3 |  |
|  ניו זילנד | המצעד הניו זילנדי הרשמי | 7 |  |
|  סינגפור | RIAS | 10 |  |
|  סלובקיה | ČNS IFPI | 1 |  |
|  ספרד | PROMUSICAE | 57 |  |
|  סקוטלנד | מצעד הסינגלים הסקוטי | 27 |  |
|  פורטוגל | מצעד הסינגלים הפורטוגזי | 2 |  |
|  פינלנד | המצעדים הפיניים הרשמיים | 12 |  |
|  פלנדריה | אולטראטופ 50 | 31 |  |
|  צ'כיה | ČNS IFPI | 3 |  |
|  צרפת | SNEP | 22 |  |
|  קנדה | קנדה הוט 100 | 1 |  |
|  קנדה | CHR/טופ 40 | 17 |  |
|  רומניה | מצעד השירים הרומני | 5 |  |
|  רוסיה | טופ-היט | 89 |  |
|  שוודיה | סוורייטופליסטן | 6 |  |
|  שווייץ | המצעד השווייצרי | 8 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  אוסטרליה | מצעד הסינגלים האוסטרלי | 61 |  |
|  ארצות הברית | בילבורד הוט 100 | 78 ארצות הברית2=43 |  |
|  ולוניה | אולטראטופ 40 | 82 |  |
|  קנדה | קנדה הוט 100 | 44 |  |
|  רומניה | מצעד השירים הרומני | 26 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | פלטינה ×2 | 140,000 |
| ברזיל (Pro-Música Brasil) | פלטינה | 40,000 |
| קנדה (Music Canada) | פלטינה ×2 | 160,000 |
| דנמרק (IFPI Denmark) | זהב | 45,000 |
| צרפת (SNEP) | זהב | 100,000 |
| איטליה (FIMI) | זהב | 25,000 |
| ניו זילנד (RMNZ) | זהב | 15,000 |
| פורטוגל (AFP) | זהב | 5,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | פלטינה ×3 | 3,000,000 |
היסטוריית יציאות לאור

| אזור | תאריך יציאה | פורמט | חברות תקליטים | מקור |
| --- | --- | --- | --- | --- |
| אוסטרליה | 30 במרץ 2018 | רדיו להיטים עכשוויים | יוניברסל מיוזיק אוסטרליה |  |
| ארצות הברית | 10 באפריל 2018 | רדיו קצבי עכשווי | XO • ריפבליק |  |
| איטליה | 20 באפריל 2018 | רדיו להיטים עכשוויים | יוניברסל |  |
| הממלכה המאוחדת | 20 באפריל 2018 | רדיו אורבני עכשווי | XO • ריפבליק |  |
Job Entry SubSystem

Job Entry Sybsystem בראשי תיבות JES הוא רכיב במערכת ההפעלה MVS, מערכת ההפעלה OS/390 ומערכת ההפעלה z/OS של חברת IBM. רכיב זה של מערכת ההפעלה משמש לקליטת עבודות בתורים, להכנסתן לביצוע ולהכנסתן לתורים לביצוע כתיבת הפלט ליחידות היקפיות, כגון: מדפסות.


תחת מערכות הפעלה אלו ניתן להריץ שני סוגים של מערכות JES:
המערכת הראשונה נקראת JES2 והיא התפתחה מה-(Houston Automatic Spooling Priority (HASP. היא נועדה לשימוש על ידי מתקנים שבהם מחשב אחד או שני מחשבים המשתפים ביניהם את תורי העבודות.
המערכת השנייה נקראת JES3. בתת-מערכת זו השתמשו בדרך כלל ארגונים ששיתפו תורים בין שלושה מחשבי מיינפריים או יותר. אחד המחשבים, שימש כמנהל מערכות התורים של יתר המחשבים. ה-JES3 התפתח מ-(Attached Support Processor (ASP. במערכות ASP אחד המחשבים לא ביצע עבודות, אלא ניהל תורים של יתר המחשבים.
קובצי ה-JES

ה JES משתמש בשני קבצים: SPOOL ו-Checkpoint. 


ב SPOOL הוא קובץ גדול בו מאוחסן המידע של העבודות בתורים השונים. את נפח האחסון העיקרי של ה SPOOL תופסות עבודות הממתינות להדפסה. כאשר אותו SPOOL משרת יותר ממחשב אחד ב JES2 הוא נקרא (Multi Access Spool (MAS.


ה-Checkpoint הוא קובץ קטן המכיל מידע על תורים והצבעות על מיקומה של כל עבודה ב-SPOOL. ה-Checkpoint הוא קובץ קריטי ל-JES. פגיעה בו פירושה אובדן כל העבודות הממתינות בתורים לביצוע ולהדפסה. בגלל רגישותו מוחזקים שני העתקים של קובץ זה. 


עיבוד מהיר של המידע ב-Checkpoint הכרחי לצורך עבודה יעילה של מערכת ההפעלה, לפיכך קיימים מנגנונים המשפרים את מהירות הקריאה ממנו ואת מהירות הכתיבה אליו.
התורים במערכת ושלבי העיבוד

בכל אחד מהתורים ניתן לתת עדיפויות שונות לעבודות שונות. מנגנוני העדיפויות, עשויים לקבוע את סדר ביצוע העבודות.
תורי המתנה לביצוע
התורים להמתנה לביצוע נבנים על בסיס כרטיסי הפיקוח המגדירים את העבודה. בסביבת מערכות הפעלה שבהן פועל ה JES, ההגדרות מתבצעות בשפת תסריטים פשוטה הנקראת: (Job Control Language (JCL.
תור לביצוע
בתור זה נכללות עבודות המתבצעות במערכת ההפעלה. העבודות עברו מהתור להמתנה ונטענו לזיכרון המרכזי של המחשב באמצעות רכיב במערכת ההפעלה הנקרא Initator.
תורי הדפסה
עבודות ממתינות לתורי הדפסה לפי מאפיינים שונים, כגון: סוג המדפסות או האתר בו ממוקמות המדפסות.
התאמות ייחודיות לארגון

ארגון יכול להתאים את האופן שבו עובד ה-JES לצרכים הייחודיים שלו. ההתאמה נעשית באמצעות תוכניות בשפת אסמבלר, שעובדות בשיתוף עם ה JES. תוכניות אלה נקראות Exits. התוכניות מקבלות פרמטרים מה-JES, מבצעות עיבוד ומחזירות לו את תוצר העיבוד.
ראו גם

Spooling
z/OS
OS/390
הערות שוליים

↑  What is JES?, IBM
↑  המונח מחשב בהקשר זה הוא מופע של מערכת ההפעלה. בשנים הראשונות של שימוש ב-JES זה היה מחשב פיזי. מאוחר יותר התפתחו מנגנונים המאפשרים חלוקת מחשב פיזי אחד לשני מופעים או יותר של מערכת ההפעלה.
↑  JES2 compared to JES3? , IBM
Joan of Arc

| --- | --- |
 שיר בביצוע מדונה
 מתוך האלבום Rebel Heart
 יצא לאור:  9 בפברואר 2015
 פורמט:  הורדה דיגיטלית
 תאריך הקלטה:  2014
 סוגה:  פופ • אלקטרו-פופ
 שפה:  אנגלית
 אורך:  4:01
 חברת תקליטים:  אינטרסקופ
 כתיבה:  מדונה, טובי גד, מוזלה
 לחן:  מדונה
 הפקה:  מדונה, גד
 
Joan of Arc (בעברית: ז'אן ד'ארק) הוא שיר שהוקלט על ידי הזמרת-יוצרת האמריקאית מדונה, מתוך אלבומה השלושה עשר, Rebel Heart. השיר יצא לאור ב-9 בפברואר 2015, על ידי חברת התקליטים אינטרסקופ רקורדס.
השיר הגיע למקום ה-38 במצעד שבפינלנד, וה-20 במצעד שבהונגריה.
רקע וכתיבה

השיר נכתב על ידי מדונה, טובי גד, מוזלה ולארי גריפין ג'וניור והופק על ידי מדונה, גד, ג'וש קומבי ומפיקים מוזיקליים נוספים. השיר הוא שיר בסגנון הפופ, המשלב בתוכו גם את סגנון האלקטרופופ. סגנונות אלו מאפיינים שירים נוספים מתוך האלבום.
בנוסף לכך, יצא השיר ארבעה חודשים לפני צאתו של האלבום Rebel Heart, בו הוא נכלל.
הצלחה

למרות שלא יצא כסינגל, הצליח השיר להיכנס אל המצעדים שבצרפת, הונגריה, ספרד, ושוודיה. האודיו של השיר אשר הועלה ליוטיוב ב-10 בפברואר 2015, זכה להצלחה נאה גם כן, כאשר צבר למעלה מ-1.8 מיליון צפיות.
עם השיר הופיעה מדונה במסגרת סיבוב ההופעות העשירי שלה, "Rebel Heart Tour". בספוטיפיי צבר השיר למעלה מ-9 מיליון השמעות.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  איטליה | מוזיקה אי דיסקי | 30 |  |
|  הונגריה | מצעד 40 הסינגלים | 20 |  |
|  ספרד | PROMUSICAE | 27 |  |
|  צרפת | SNEP | 76 |  |
|  שוודיה | דיגי-ליסן | 38 |  |
270-279 לפנה"ס

שימו לב: ערך זה מכיל אירועים מן השנים 279 - 270 לפנה"ס
אירועים בולטים בעולם

279 לפנה"ס - קרב תרמופילאי בין כוחות גאלים ליוונים
275 לפנה"ס - אנטיגונוס השני גונטס משתלט על מוקדון
270 לפנה"ס - היירון השני נבחר על ידי אנשי עירו לטיראן סירקוסאי
נולדו

270 לפנה"ס - חמלקרת ברקה, מדינאי ומצביא קרתגי, אביו של חניבעל (נפטר ב-228 לפנה"ס)
273 לפנה"ס - אשוקה, המלך השלישי בשושלת מאוריה (השושלת משלה בהודו ואפגניסטן)
נפטרו

279 לפנה"ס - תלמי קראונוס - מלך מוקדון.
275 לפנה"ס - נפטר אוקלידס מתמטיקאי יווני.
270 לפנה"ס - אפיקורוס, פילוסוף יווני (נולד ב-342 לפנה"ס)
119

שנת 119 היא השנה ה-19 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 119 ניתן לה בדיעבד.
כל התאריכים שלהלן הם לפי הלוח היוליאני.
אירועים

אדריאנוס שולח את הלגיון התשיעי ויקטריקס לבריטניה כדי לסייע בדיכוי מרידה מקומית
ראו גם

ילידי 119‎
נפטרים ב-119‎
תנועת הפרטיזנים בבלארוס וברוסיה

תנועת הפרטיזנים בבלארוס וברוסיה היא תנועת טרור שהוקמה בבלארוס וברוסיה לאחר הפלישה הרוסית לאוקראינה ב-2022. התנועה פועלת נגד משטרי אלכסנדר לוקשנקו בבלארוס וולדימיר פוטין ברוסיה וכוחותיהם המזוינים, וכן נגד תומכים אזרחיים של רשויות אלו, על מנת למנוע את המלחמה באוקראינה.
התקפות על מבנים של הרשויות ותומכי המלחמה ברוסיה ובבלארוס

עד 7 במרץ 2022 נרשמו מקרים של הצתות של תחנות משטרה בסמולנסק ובקרסנויארסק.
לפחות 23 התקפות על משרדי גיוס צבאי נרשמו, 20 מהן היו הצתות. פיגועי ההצתות לא היו מתואמים. מאחוריהם עמד מגוון אנשים: מקבוצות שמאל קיצוני ועד קבוצות ימין קיצוני. לפעמים הם היו מפגעים בודדים.
גם כלי רכב אזרחיים הנושאים את סמל Z עלו באש.
ב-27 באוגוסט 2022, רשתות מרובות בשפה הרוסית דיווחו שאישה בשם יבגניה בלובה הציתה מכונית ב.מ.וו X6 במוסקבה. הרכב היה שייך ליבגני סקרטרב, שלפי הדיווחים עובד של המטה הכללי הרוסי. על פי הדיווחים, אישה שנעצרה בגין ההצתה גם הכריזה על התנגדותה למלחמה. האישה, כבת 65, מטופלת ב"מרפאה פסיכונורולוגית" מקומית, ומתגוררת בבניין של סקרטרב. סיקור התקרית על ידי רדיו אירופה החופשית, ערוץ שמסתייע בממשלת ארצות הברית, הזכיר קרוב משפחה של האישה שהעלה את הטענה הלא מאומתת שהיא נחטפה לפני ההצתה על ידי כוחות מיוחדים אוקראינים קרובי משפחתה של האישה עוד התעקשו שהיא מעולם לא הייתה נגד השלטונות הרוסיים, ולעולם לא הייתה מבצעת הצתה נגד ממשלת רוסיה.
מלחמת רכבות > בלארוס

מלחמת הרכבות התפתחה באופן פעיל בבלארוס בפברואר 2022. ציוד איתות הושמד בשלושה אזורים בבלארוס, וקווי רכבת נחסמו. כתוצאה מפעולות אלה, שיבשו עבודתם של מספר סניפים של מסילת הברזל הבלארוסית.
מלחמת רכבות > רוסיה

ברוסיה, התנועות "הארגון הקרבי של אנרכי-קומוניסטים (אנ')" (BOAK) ו"עצרו את העגלות (אנ')" הכריזו על פעילות החבלה שלהן בתשתית הרכבת. לפי The Insider (אנ'), 63 רכבות משא ירדו מהפסים ברוסיה בין מרץ ליוני 2022, כמעט פי 1.5 יותר מאשר בתקופה המקבילה אשתקד. במקביל, הגאוגרפיה של תאונות עגלות עברה מערבה, וכמה רכבות נקלעו לתאונות ליד יחידות צבאיות. לפי נתוני הרכבת וגופי פיקוח של רוסיה, מחצית מהתאונות קשורות למצב הירוד של פסי הרכבת.
מלחמת רכבות > רוסיה > ארגון BOAK

נציגי BOAK לקחו אחריות לא רק על פירוק מסילות וחבלה ברכבת בסרגייב פוסאד ליד מוסקבה וליד קירז'ך (אנ') שבמחוז ולדימיר, אלא גם על הצתת מגדלי תאים (אנ') (למשל בכפר בלומסטנוי (אנ') שבמחוז בלגורוד) ואף על הצתת מכוניות של אנשים התומכים בפעולות של ההנהגה הרוסית. לטענת האנרכיסטים עצמם, פעילותם נוצרה בעיקר בהשראת פעולותיהם של הפרטיזנים הבלארוסים (אנ') שהתנגדו לפלישה הרוסית דרך שטחה של בלארוס ממש בתחילת המלחמה.
מלחמת רכבות > רוסיה > ארגון "לעצור את העגלות"

תנועת "עצרו את העגלות" ברוסיה קיבלה אחריות על ירידת הקרונות מהפסים במחוז אמור, עקב כך הופסקה התנועה ברכבת הטרנס-סיבירית ב-29 ביוני, עקב ירידת רכבת בטבר ב-5 ביולי, כמה קרונות עם פחם בקרסנויארסק ב-13 ביולי, וכן רכבות משא בקראי קרסנויארסק בתחנת לסוזיבירסק (אנ') ב-19 ביולי במחצ'קלה בלילה בין 23 ל-24 ביולי ובמסילת הרכבת אוקטיאברסקיה ליד תחנת בדיוו ב-12 באוגוסט לפי המפה שפרסמה התנועה, פעיליה פועלים ביותר מ-30% משטחה של רוסיה.